Bronvermelding: Uit liedblad met broncode: Lbl KB Wouters 12128; p2, nummer 9.
Lbl KB Wouters 12128 (liedtekst), Wouters/Moormann, Meertens Instituut, Amsterdam. Wisselformulier vir die bevestiging van die huwelik
Jy is hier: Tuis So aanbid ons Liturgie Formuliere So aanbid ons Formuliere Wisselformulier vir die bevestiging van die huwelik
| | Trefslae: 7076
(Die wisselformulier fokus op die versorgingskarakter van die huwelik. Die belydenisskrifte sê baie min oor die huwelik.)
Ons is as getuies in die naam van God bymekaar om NN en NN in die huwelik te bevestig en God se seën daarop te vra.
God skep ook ruimte vir julle in sy kerk. Skakel in, werk saam en dra by tot die instandhouding van die gemeente waar julle 'n geestelike tuiste vind. Deelname aan die gemeente bou die huwelik en die geloofsgemeenskap op. Betrokkenheid na buite dra die lig van die evangelie verder uit en verheerlik God in die wêreld.
Getroudes wat van die Here kinders ontvang, ontvang 'n kosbare geskenk. Ouers moet hulle geloof só uitleef dat hulle vir hulle kinders 'n voorbeeld is. Daardeur leer kinders God ken en vertrou.
Verklaar jy, NN, dat sover jy weet daar regtens geen beletsel is nie teen jou voorgenome huwelik met NN hier teenwoordig, en dat jy almal hier teenwoordig roep om getuie te wees dat jy NN tot jou wettige vrou neem?
Verklaar jy, NN, dat sover jy weet daar regtens geen beletsel is nie teen jou voorgenome huwelik met NN hier teenwoordig, en dat jy almal hier teenwoordig roep om getuie te wees dat jy NN tot jou wettige man neem?
Broers en susters, ek verklaar dat NN en NN, albei hier teenwoordig, regtens getroud is.
NN, belowe u voor God en die teenwoordige getuies dat u NN, in gehoorsaamheid aan God sal liefhê, beskerm, versorg en bystaan? Belowe u om haar geborgenheid te bied deur getrou aan haar te wees; heilig met haar te lewe en haar geestelik te versorg totdat die dood u skei? Wat is hierop u antwoord?
NN, belowe u voor God en die teenwoordige getuies dat u NN, in gehoorsaamheid aan God sal liefhê, beskerm, versorg en bystaan? Belowe u om hom geborgenheid te bied deur getrou aan hom te wees; heilig met hom te lewe en hom geestelik te versorg totdat die dood u skei? Wat is hierop u antwoord?
Formuliergebed, vrye gebed en/of seënbede/liedere:
Ons dank U dat ons die getuies mag wees van die eerste oomblikke van 'n nuwe huwelik.
(Die liturg kan besluit of ringe geruil word voor die vashou van die regterhande, óf na die huweliksbelofte, óf na die uitspreek van die seën.)